На основу члана 42. Закона о основама система образовања и васпитања ("Сл. гласник РС", бр. 72/09, 52/11, 55/13, 35/15-аутентично тумачење и 68/15), члана 14. став 1. тачка 14. Статута Градске општине Звездара („Службени лист града Београда“ број 43/08, 43/09, 15/10, 13/13, 36/13, 41/13-испр., 40/15 и 132/16) и Одлуке о буџету Градске општине Звездара за 2017. годину (“Службени лист града Београда” број 132/16 и 8/17), председник Градске општине Звездара објављује

**ЈАВНИ ПОЗИВ**

**за подношење пријава пројеката/програма у области унапређења безбедности**

**ученика у основним и средњим школама**

Градска општина Звездара упућује јавни позив за подношење пријава пројеката/програма у области унапређења безбедности ученика у основним и средњим школама.

У поступку доделе финансијских средстава за реализацију пројеката/програма у области унапређења безбедности ученика у основним и средњим школама разматраће се пројекти који утичу на један од следећих циљева или на више њих:

1. пројекти/програми који утичу на подизање знања и вештина код деце и младих у вези са заштитом од злоупотребе психоактивних супстанци, заштитом од насиља, злостављања и занемаривања и других облика ризичног понашања
2. пројекти/програми који доприносе подизању знања и вештина код наставника и родитеља у области заштите деце од злоупотребе психоактивних супстанци, заштите од насиља, злостављања и занемаривања и других облика ризичног понашања

Укупан износ средстава који се обезбеђује у буџету Градске општине Звездара за 2017. годину износи **1.600.000,00** динара.

**Подносиоци пријава**

Подносиоци пријава могу бити основне и средње школе које имају седиште на територији Градске општине Звездара.

**Неопходна документација приликом пријаве на Јавни позив**

Правилно попуњен, оверен и потписан **ПРИЈАВНИ ФОРМУЛАР** за предлог пројеката/програма у области унапређења безбедности ученика у основним и средњим школама који може да се преузме са сајта www.zvezdara.org.rs

**Рок и начин достављања пријава**

Рок за подношење пријаве за доделу средстава за реализацију пројеката/програма у области унапређења безбедности деце и ученика у основним и средњим школама је 5. мај 2017. године.

Правилно попуњен, оверен и потписан Пријавни формулар доставља се Одељењу за

друштвене делатности:

1. Лично, преко писарнице Општинске управе Звездара
2. Поштом на адресу:

Градска општина Звездара

Булевар краља Александра 77

11000 Београд

са назнаком „За јавни позив – унапређење безбедности ученика у основним и средњим школама”

**Одлука о додели средстава**

Одлуку о додели финансијских средстава доноси председник Градске општине Звездара, на предлог Комисије за избор и праћење реализације пројеката/програма у области унапређења безбедности ученика у основним и средњим школама на територији Градске општине Звездара која ће процењивати пристигле пријаве.

Сви кандидати се могу информисати о резултатима конкурса са образложењем на огласној табли Градске општине Звездара и на званичној интернет презентацији Градске општине Звездара (www.zvezdara.rs). Исти документ ће бити достављен свим подносиоцима пријава.

Рок за улагање приговора на Одлуку о додели средстава је пет дана од дана објављивања резултата. Приговоре разматра Комисија за избор и праћење реализације пројеката/програма у области унапређења безбедности ученика у основним и средњим школама на територији Градске општине Звездара, а коначну Одлуку доноси председник Градске општине Звездара.

Све додатне информације могу се добити у Одељењу за друштвене делатности, канцеларија 307 или телефоном на број 011/3405-688

У Београду, 19.4.2017.г.

Председник ГО Звездара

Милош Игњатовић